fi en sl fi fi fi fi en fi fi es fi fi fi en fi fi fi fi fi fi fi fi fi en id fi fi fi fi fi fi sl fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi en fi en en fi fi en fi fi es fi fi fi en fi fi fi fi fi fi fi fi fi en
NUTS Kids & Juniors - NUTS Ylläs Pallas Polkujuoksu
Ilmoittaudu NUTS Distance 300 km
NUTS Kids & Juniors (ke&to)
NUTS Kids & Juniors Ylläs -tapahtumat 6.–7.7.2022
NUTS Ylläs Pallaksen yhteydessä rallatellaan jälleen lasten ja nuorten matalan kynnyksen polkujuoksu- ja mtb-tapahtumat! Iloa ja ulkoilmaliikunnan riemua täynnä oleviin mittelöihin ovat tervetulleita kaikenikäiset ja -tasoiset nuoret. Tule pitämään hauskaa ja haastamaan itseäsi!
Tapahtumat järjestetään Äkäslompolon tuntumassa Ylläksen maastoissa ja ne ovat myös osa Ylläs Outdoor Week -tapahtumia. Junioreiden NUTS MTB on keskiviikkona 6.7. ja polkujuoksu torstaina 7.7.2022.
NUTS Kids & Juniors Ylläs -tapahtumat järjestetään Äkäslompossa Y1-pysäköintialueen ympäristössä osoitteessa Tunturintie 56, 99100 Kittilä.
Molemmat tapahtumat käydään samalla, n. 2,5 kilometrin mittaisella, hyvin merkityllä rengasreitillä. Reitti on merkattu maastoon oransseilla lipputikuilla, sinisillä nuolikylteillä sekä mustalla merkkausnauhalla. Reitillä on lisäksi opastajia ohjaamassa osallistujia muun muassa risteyskohdissa. Reitti kiertelee Y1-pysäköintialueen välittömässä läheisyydessä, joten myös katsojien on helppo jalkautua maastoon reitin varrelle tsemppaamaan ja kannustamaan osallistujia.
Sarjat/lähdöt MTB keskiviikkona 6.7.
Hupiralli – 1 kierros (n. 2,5 km)
U11 T/P (2012 ja myöhemmin syntyneet) – 2 kierrosta (n. 5 km)
U13 T/P (2010 ja 2011 syntyneet) – 2 kierrosta (n. 5 km)
U15 T/P (2008 ja 2009 syntyneet) – 3 kierrosta (n. 7,5 km)
U17 T/P (2005, 2006 ja 2007 syntyneet) – 3 kierrosta (n. 7,5 km)
Hupiralli on suunnattu ennen kaikkea perheen nuorimmille osallistujille sekä niille, jotka parhaillaan tutustuvat maastopyöräilyyn. Hupiralliin osallistuville perheen nuorimmille saattaja on sallittu, jopa suotava.
Reitti sisältää monipuolisesti maastopyöräilylle ominaisia maastonkohtia, joten suosittelemme maastoon soveltuvaa pyörää. Tapahtuman osallistujilla on kypäräpakko.
Jaamme kaikille reippaille osallistujille henkilökohtaisen kilpailunumeron ajanottoa varten sekä reitin suorittamisen jälkeen kisamuiston ja huoltopisteeltä juotavaa ja pientä naposteltavaa. NUTS Kids & Juniors -tapahtumissa kaikki ovat voittajia emmekä palkitse erikseen osallistujia sijoitusten mukaan.
Sarjat/lähdöt Polkujuoksu torstaina 7.7.
Lähtö 1. ”Vähempikin riittää” – 1 kierros (n. 2,5 km)
Lähtö 2. ”Yksi kierros vielä” – 2 kierrosta (n. 5 km)
Osallistuja voi ilmoittautuessaan valita vapaasti kierrosmäärän, iästä riippumatta. Nuorimmilla polkujuoksijoilla saattaja on sallittu.
Jaamme kaikille reippaille osallistujille henkilökohtaisen kilpailunumeron ajanottoa varten sekä reitin suorittamisen jälkeen kisamuiston ja huoltopisteeltä juotavaa ja pientä naposteltavaa. NUTS Kids & Juniors -tapahtumissa kaikki ovat voittajia emmekä palkitse erikseen osallistujia sijoitusten mukaan.
klo 12.00 Numeroiden jako aukeaa NUTS Kids & Juniors tapahtuma-alueella Ylläs Y1-pysäköintialueella.
klo 13.00 Startti Hupiralli
klo 13.45 Startti U11 ja U13
klo 14.30 Startti U15 ja U17
klo 12.00 Numeroiden jako aukeaa NUTS Kids & Juniors tapahtuma-alueella Ylläs Y1-pysäköintialueella.
klo 13.00 Startti ”Vähempikin riittää” – 1 kierros
klo 13.45 Startti ”Yksi kierros vielä” – 2 kierrosta
Ilmoittaudu heti mukaan, osallistumismaksu 20 euroa (MTB+polkujuoksu samalla kertaa -5 euroa eli 35 euroa).
Kuvia viime vuoden NUTS Kids & Juniors -tapahtumasta.
© Guillem Casanova Photography
© Guillem Casanova Photography
© 2022 NUTS Ylläs Pallas Polkujuoksu - WordPress Theme by Kadence WP
Ilmoittaudu NUTS Distance 300 km
NUTS Kids & Juniors (ke&to)
NUTS Distance 300 -osallistujat
Tapahtumainfo 15–160 kmExpand child menu